Glaukón z Atén

Glaukón (Glaukón) bol aténsky politik a olympijský víťaz v tethrippe v 3. stor. pred Kr.

Glaukón, syn Eteokla, bol v Aténach demokratický vodca a agónothétes (dozorca posvätných hier) na panathenajských hrách. Po porážke Atén v Chrémonidovej vojne odišiel do Egypta, kde sa stal vysokopostaveným úradníkom na dvore kráľa Ptolemaia II..  Glaukón okolo roku 272 pred Kr. zvíťazil na olympijských hrách v tethrippe (jazdeckých pretekov dvojkolesových vozov so štvorzáprahom).Mark Golden, Sport in the Ancient World from A to Z, str. 71. Tethrippon sa v Olympii zaradil do programu na 25. hrách v roku 680 pred Kr.. Prvým víťazom tejto disciplíny bol Pagóndas z Téb.Eusebios, Kronika 2,193.

Staroveký autor Pausanias zaznamenal, že v olympijskej Altide videl voz Glaukóna, ktorý zhotovili na počesť jeho olympijského víťazstva. Voz bol pravdepodobne z kovu a stál neďaleko sochy olympionika Kleareta z Élidy.Pausanias, Periégésis tés Hellados, 6,16,9.

 Referencie a bibliografia 


 Pozri aj 
 Zoznam olympijských víťazov staroveku

Kategória:Víťazi starovekých olympijských hier v tethrippe
Kategória:Starovekí športovci z Atén
Kategória:Politici starovekého Grécka